Haw Par Villan metroasema

Haw Par Villa on Singaporen Mass Rapid Transit -metrojärjestelmän Circle Linen asema Queenstownissa Singaporen keskisellä suuralueella. Se avattiin 8. lokakuuta 2011. Jurong Region Linen West Coastin laajennuksen pääteasemaa suunniteltiin Haw Par Villaan. Kuitenkin maaliskuussa 2025 ilmoitettiin, että laajennuksen pääteasema olisi tämän aseman sijaan Kent Ridgessä. Asemalla on Art-in-Transit -taideteos Eroclamation, jonka on tehnyt Tan Wee Lit. Historia Kun Circle Linea suunniteltiin, alun perin West Coastiksi nimetty asema oli suunniteltu asemavaraukseksi. Asema oli tarkoitus avata vasta, kun sen ympäristö olisi kehittyneempi. Asemavarauksen rakennussopimus myönnettiin SembCorp Engineers & Constructors Pte Ltd:lle lokakuussa 2004. Sopimus sisälsi myös HarbourFrontin, Pasir Panjangin, Alexandran ja Telok Blangahin asemien rakentamisen, sekä 4 kilometriä pitkän tunnelin rakentamisen. Vuonna 2008 asema kerrottiin avattavan osan Circle Linen vaiheita 4 ja 5, ja se nimettiin uudelleen "Haw Par Villaksi" julkisen äänestyksen kautta. Asema avattiin 8. lokakuuta 2011. Jurong Region Linen asema 25. elokuuta 2015 liikenneministeri Lui Tuck Yew ilmoitti mahdollisuudesta jatkaa Jurong Region Linea Pandan Reservoirilta Circle Linelle Haw Par Villaan Pasir Panjangin alueen kautta. Laajennuksen kerrottiin parantavan yhteyksiä Singaporen länsiosan ja Central Business Districtin välillä. Jos laajennus rakennetaan, se valmistuisi vuonna 2030. Toteutettavuustutkimuksia tehtiin vuosina 2019–2022. 5. maaliskuuta 2025 liikenneministeri Chee Hong Tat ilmoitti, että West Coastin laajennus toteutetaan. Linja kuitenkin päättyisi Kent Ridgen asemalle Haw Par Villan sijaan. Lähteet Aiheesta muualla Kuvia tai muita tiedostoja aiheesta Haw Par Villan metroasema Wikimedia Commonsissa Haw Par Villan metroasema Singaporen liikennelaitoksen sivuilla (englanniksi)